TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Tähelepanu keskmes on endiselt Jeruusalemm
Palestiinlased taanduvad kõigist kokkulepetest
Türgi hakkas Iisraeli ähvardama
Palestiinlaste juht Abbas teatas 13. detsembril Türgis
Islami Koostöö Organisatsiooni ehk 57-liikmelise OIC kohtumisel,
et palestiinlased taanduvad ühepoolselt kõigist
Iisraeliga tehtud kokkulepetest alates 1993. a Oslo I lepingust.
Samas teatas ta, et USA pole neile enam sobiv rahuvahendaja
ning rahu ei nähta Lähis-Idas enne,
kui Jeruusalemm tunnustatakse Palestiina pealinnaks.
"Me ei osale üheski rahvusvahelises institutsioonis,
kui USA ei tühista Jeruusalemma tunnustamist
ja saatkonna kolimisotsust
ega nõua Iisraelilt lõppu asunduste ehitamisele."
Nii tõlgendas Abbas USA seadusandlust.
Ta teatas, et taotleb Palestiinale ka ÜRO Julgeolekunõukogu kaudu
järgmisel võimalusel täisliikme staatust.
Valge Maja esindaja teatas Abbasile, et selliste avaldustega
lükkab ta rahu aastate kui mitte aastakümnete taha.
President Trump on täiesti pühendunud rahule
Iisraeli ja palestiinlaste vahel.
Ta on lubanud toetada ka üksnes sellist lepingut,
mida aktsepteerivad mõlemad pooled.
See puudutab nii võimalikku kahe riigi lahendust,
kui Jeruusalemma piire,
kuid pooled peavad selles omavahel kokku leppima,
ilma et neid sunniks keegi kolmas või isegi ÜRO.
USA pani 18. detsembril veto
ÜRO Julgeolekunõukogus esitatud resolutsioonile,
millega püüti tühistada president Trumpi otsus
Jeruusalemma tunnustamise kohta.
Ka Türgi president Erdogan osales Iisraeli-vastastes avaldustes
samal OIC kohtumisel Istanbulis. Ta teatas otse,
et Türgi peatab Iisraeliga diplomaatilised suhted,
kui USA saatkonna Jeruusalemma kolib.
Tema keelepruuk ei saanud enam jõulisem olla,
sest ta viitas oma kõnes ühele islami õpetusele,
mille järgi moslemid tapavad kohtupäeval kõik juudid.
Erdogan kutsus ka kõiki moslemiriike ja rahvusvahelist üldsust
tunnustama Jeruusalemma okupeeritud Palestiina riigi pealinnaks.
Iisraelis on raske mõista Türgi presidendi avaldusi,
sest nii Jeruusalemma tunnustamine kui saatkonna kolimine
on puhtalt USA sise- ja seadusandluse asi.
Iisraeli valitsuse transpordi- ja luureminister Israel Katz
andis intervjuu Londonis ilmuvale araabiakeelsele ajalehele Elaph.
Tema sõnul võiks Saudi Araabia sobida hästi vahendajaks
Iisraeli ja palestiinlaste igavesena tunduvas konfliktis.
Saudi Araabia jõuline kroonprints Muhammad bin Salman
on suhtunud niigi reservatsioonidega
araabiamaailma Iisraeli ja USA vastu suunatud meeleavaldustesse.
Nii saudid kui Ühendemiraatide juht šeik Mohammad bin Zayeed,
kes on palestiinlaste suurimaid rahastajaid,
kutsusid Abbasi kohe Saudi Araabia pealinna Riyadhi
uutele kõnelustele.
Türgi president Erdogan teatas pühapäeval, 17. detsembril,
et kui Allah lubab, avab Türgi saatkonna
Palestiina pealinnas Ida-Jeruusalemmas.
Ta tegi avalduse pärast seda, kui OIC ehk Islami Koostöö Organisatsioon
tunnustas oma Istanbuli kohtumisel Ida-Jeruusalemma
Palestiina riigi pealinnaks.
Seda hoolimata Iisraeli avaldusest,
mille järgi Jeruusalemm on nende jagamatu pealinn.
Türgi presidendi avaldust
nähakse vastukäiguna president Trumpi teatele,
et USA tunnustab Jeruusalemma Iisraeli pealinnaks.
Iisrael pole veel kommenteerinud
Türgi avaldusega seotud võimalikke praktilisi meetmeid.
Kuid Türgi ei saa lihtsalt Jeruusalemma tulla
ja reserveerida mingit kohta võimalikuks diplomaatiliseks alaks.
EL-i välispoliitikajuht Mogherini õhutas Abbasi ja teisi araabia juhte
näitama Jeruusalemma asjus üles juhirolli, tarkust ja mõõdukust.
Mogherini kinnitas siiski, et EL näeb ainsa progressivõimalusena
otseseid kõnelusi Iisraeli ja palestiinlaste vahel.
Mogherini olevat helistanud Abbasile
ja lubanud tagada, et Euroopa teeb kõik
Jeruusalemma jagamiseks kahe riigi vahel mõlema pealinnaks.
Seda hoolimata nii Iisraeli kui USA otsusest,
et Jeruusalemm on jagamatu linn.
Sajad tuhanded iisraellased osalesid pühapäeval, 17. detsembril
Iisraeli eri paigus poolepäevases üldstreigis.
Põhjuseks ühe maailma suurima ravimitehase TEVA otsus
koondada oma Iisraeli tehastest ligi neljandik ehk 1750 töötajat
ja teade võimalusest lõpetada tootmine Jeruusalemmas.
Peaminister Netanyahu lubas rääkida TEVA tegevjuhiga
ja olukorda leevendada.
"TEVA loodi Iisraelis, kus neil on tuhandeid töötajaid
ja tahame et see jääks meie riiki," rahustas peaminister streikijaid.
See on tänaseks kõik.
Soovime kõigile vaatajaile rahulikku ja õnnistatud jõuluaega!
Paluge rahu Jeruusalemmale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee